Rikunarita-ORG/Wikinium huggingface dataset:
# Giappone

'O **Giappone** (日本 *Nihon* o *Nippon*, ufficialmente 日本国 *Nihon-koku* o *Nippon-koku*) è na nazzione nsulare 'e ll'Asia Orientale. Situato 'int'a ll'oceano Pacifeco, se truova a ll'est d''a Cina, Corea e Russia. S'allunga d''o Mare 'e Okhotsk ô nord nfino ô Mar Cinese Meridionale ô sudd. 'E carattere ca cumpongono 'o nomme d''o Giappone significano litteralmente "Origine d''o sole", perciò 'o Giappone ê vvote è canosciuto comme «Paise d''o Sol Levante», nu nomme ca deriva d''a pusizione orientale d''o paiso rispetto â Cina. 'A capitale soja e cità prencepale è Tōkyō.

Sanae Takaichi (高市 早苗) è 'a Primma Menista d''o Giappone (e 'a primma femmena a ricoprisce chesta careca), e Naruhito (徳仁) è 'o mperatore.

## Giugrafia

Giugraficamente, 'o Giappone accupa n'arcipelago assaje montagnoso e vurcaneco. 'O Munte Fuji è 'o vurcano cchiú mpurtante. Cità mpurtante, a parte 'a capitale Tōkyō songo Ōsaka, Kyōto e Yokohama.

## Economia

'O Giappone è una d''e putenze economiche cchiú mpurtante d''o munno e è creditore cchiú mpurtante d''o munno. 'O Giappone tene 'o tierz PIL cchiú auto aroppo l'America e a Cina.

## Storia

'O Giappone è storicamente ncentrato ngopp'â fiura d''o tennō (mperatore), ca pe 'e giapponese è na criatura semi-divina. 'O 5 'e aùsto 1945 'a cità 'e Hiroshima è bommiata 'a ll'aviazzione mmericana cu 'a primma bomma atomeca. È 'a fine d''o putere mperiale. D''a fine d''a sicunna guerra munniale tene sulo na funzione 'e rappresentanza.
# Restaurazzione Meiji

Mutsuhito, ex mperatore 'e Giappone d''o 1867 nfin'â morta soja.
'O **Restaurazzione Meiji**, ditto pure **revoluzzione Meiji**, fuje 'o cagnamiento radicale int''o struttura suciale e ppuliteca d''o Giappone ca restauraje 'a putenza ô mperatore arropo secule 'e dumminio d''e *shōgun*. 'O Restaurazzione Meiji, guidato d''o Mperatore Meiji, causato 'a furmazzione d''o Mperio Giapponese.